కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రోహిత్ విధ్వంసంతో దద్దరిల్లిన చిన్నస్వామి స్టేడియం!
ఏడు వన్డేల సిరీస్‌లో భారత్, ఆస్ట్రేలియా 2-2తో సమఉజ్జీలుగా ఉన్నాయి. రెండు మ్యాచ్‌లు రద్దుకావడంతో చివరి వన్డే కీలకంగా మారింది. ఆ మ్యాచ్‌లో రోహిత్..
TNN | Updated:
Nov 2, 2016, 12:41PM IST
రోహిత్ విధ్వంసంతో చిన్నస్వామి స్టేడియం దద్దరిల్లింది!
మూడేళ్ల క్రితం ఆస్ట్రేలియా జట్టు భారత గడ్డ మీద ఏడు వన్డేల సిరీస్ ఆడింది. అప్పటికే ఆసీస్, భారత్ చెరో విజయాలు సాధించగా.. రెండు వన్డేల్లో ఫలితం తేలలేదు. దీంతో సరిగ్గా ఇదే రోజు బెంగళూరులో నిర్వహించిన చివరి వన్డే కీలకమైంది. ఈ మ్యాచ్&zwnj;లో టాస్ నెగ్గిన ఆసీస్ కెప్టెన్ ఫీల్డింగ్ ఎంచుకున్నాడు. ఓపెనర్&zwnj;గా బరిలో దిగిన రోహిత్ శర్మ కంగరూల వెన్నులో వణుకు పుట్టించాడు. అర్ధ సెంచరీ సాధించినంత సులువుగా 209 పరుగులు సాధించాడు. సచిన్&zwnj;ను అధిగమించి, వన్డేల్లో రెండో అత్యధిక పరుగులు చేసిన ఆటగాడిగా రికార్డు సృష్టించాడు. సెంచరీ సాధించడానికి 114 బంతులు తీసుకున్న రోహిత్ శర్మ వంద పరుగులు దాటాక ఒక్కసారిగా గేర్ మార్చాడు. 156 బంతుల్లోనే డబుల్ సెంచరీ మార్క్&zwnj;ను అందుకున్నాడు. చివరి ఐదు ఓవర్లలో ధోనీ (38 బంతుల్లో 62)తో కలిసి 101 పరుగులు రాబట్టాడు.
Visit Site
Recommended byColombia
ఈ మ్యాచ్&zwnj;లో 12 ఫోర్లు బాదిన రోహిత్ శర్మ, అంత కంటే ఎక్కువగా 16 సిక్సర్లు బాది ఆసీస్ బౌలర్లకు సిక్సర్లు చూపించాడు. పరుగులతోనే కాకుండా సిక్సర్లతోనూ ప్రపంచ రికార్డు నెలకొల్పాడు. 158 బంతుల్లో 209 పరుగులు చేసి మరో మూడు బంతుల్లో మ్యాచ్ ముగుస్తుందనగా అవుటయ్యాడు. ఈ మ్యాచ్&zwnj;లో కళాత్మక విధ్వంసం సాగించిన రోహిత్.. తన బ్యాటింగ్&zwnj;తో చిన్నస్వామి స్టేడియంలోని ప్రేక్షకులను ఆనంద పరవశంలో ముంచెత్తాడు. రోహిత్ విధ్వంసానికి ధోనీ వీరబాదుడు తోడవటంతో భారత్ నిర్ణీత 50 ఓవర్లలో 383 పరుగుల భారీ స్కోరు సాధించింది.
భారీ లక్ష్యంతో బరిలోకి దిగిన ఆసీస్ 211 పరుగులకే 8 వికెట్లు కోల్పోయి కష్టాల్లో పడింది. ఈ దశలో ఫాల్కనర్ (57 బంతుల్లో సెంచరీ) ఆస్ట్రేలియా తరఫున ఫాస్టెస్ట్ సెంచరీ సాధించి తన జట్టును ఆదుకునే ప్రయత్నం చేశాడు. కానీ మరోవైపు సహకరించే వారే లేకపోవడంతో కంగారూలు 45 ఓవర్లలో 326 పరుగులకే ఆలౌటయ్యారు. దీంతో భారత జట్టు 3-2 తేడాతో సిరీస్&zwnj;ను సొంతం చేసుకుంది. డబుల్ సెంచరీతో మ్యాన్ ఆఫ్ ది మ్యాచ్ అందుకున్న రోహిత్.. ఆ సిరీస్&zwnj;లో 122.75 యావరేజ్&zwnj;తో 491 పరుగులు చేసి మ్యాన్ ఆఫ్ ది సిరీస్&zwnj;ను కూడా సొంతం చేసుకున్నాడు. 1986లో 1-0తో సొంత గడ్డ మీద ద్వైపాక్షిక సిరీస్&zwnj;లో ఆసీస్&zwnj;ను ఓడించిన భారత్ తిరిగి 27 ఏళ్ల తర్వాత కంగారూలపై సిరీస్ విజయం సాధించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.